== Anvendelse ==
Bofors kanonen blev først brugt i kamp under den [[Spanske borgerkrig]], hvor den sagtens kunne gennembryde panseret på datidens lette kampvogne.
[[Fil:Armata przeciwpancerna wz. 36 Bofors na stanowisku ogniowym (1939).jpg|thumb|left|250px|Polsk wz. 36 panserværnskanon]]
De polske kanoner blev brugt under den [[Felttoget i Polen i 1939|tyske]] og den [[Sovjetunionens invasion af Polen i 1939|sovjetiske invasion af Polen i 1939]]. Wołyńska kavaleribrigaden, som var udstyret med Bofors 37&nbsp;mm panserværnskanoner slog de tyske panserdivisioner i et af de første slag under krigen - [[slaget ved Mokra]]. På det tidspunkt bestod de pansrede styrker i [[Wehrmacht]] fortrinsvis af lette [[Panzer I]] og [[Panzer II]] kampvogne, som var sårbare overfor Bofors kanonen. Tidligere modeller af [[Panzer III]] og [[Panzer IV]] kunne også gennemhulles på afstande op til 500 m. Efter at Polen var blevet besat faldt de fleste af kanonerne i hænderne på de tyske og sovjetiske hære. Våbnet viste sig at være forældet i 1941 under [[Operation Barbarossa]].
[[Fil:Danske soldater med fodfolkskanon foran Hertug Hansgades Hospital i Haderslev den 9. april 1940 (7392787658).jpg|thumb|Danske soldater med fodfolkskanon foran Hertug Hansgades Hospital i [[Haderslev]] den 9. april 1940]]
Selv om kun en Bofors-kanon kom i kamp under [[Invasionen af Danmark i 1940]], beskadigede den to kampvogne, og skød bælterne af en tredje inden kanonbesætningen blev enten såret eller dræbt da en tysk kampvogn kørte hen over kanonen. Kanonen kan ses på [[Tøjhusmuseet]] i [[København]].
Teknologi